Here is a page extracted from Wikipedia that may contain CSS, HTML, and a lot of unformatted text.

Title: Tormón
Content: Tormón ye un municipio de la provincia de Teruel, situau en la comarca de la Comunidat de Teruel. La suya población ye de 34 habitants (2015), en una superficie de 29,31 km² y una densidat de 0,96 hab/km².

Cheografía 
Ye situau a piet d'un tormo entre las Sierras de Chabalón y Penya Redonda, chunto a lo río Ebrón.

Mugas 
Lo suyo termin municipal muga con Castiel Fabib, con Lo Cuervo, con Alobras, con Chabaloyas, con una "manga" u prolongación de lo termin d'Albarracín, con un cantón de lo termin de Rubials y con Tramacastiel.

Toponimia 
Lo toponimo Tormo se puet explicar como aumentativo de Tormo con sufixo aumentatico -ón. Bi ha microtoponimos intresants dende lo punto de vista de l'aragonés como Las Tasoneras, El Morrón, Cerro Casar, Arronyal y Arrenyal (castellanizacions de "ferrenyal"), Fontarrón (con lo sufixo -arrón), Puntal de Garrón, Barranco de los Poyales, Barranco del Puerco y Cerrito Cuatrenyo en lo punto de contacto de los termins municipals de Tormón con Albarracín, Rubials y Villel, con sufixo -enyo, derivaría de lo latín QUATERNIUM. Atros toponimos como La Goyoría ("Cucullada") u El Sabinarejo y Barranco de la Sargaleja reflectan l'aragonés local que se charró en lo sud de la provincia de Teruel, on bi heba muitos toponimos de formacions vechetals con los sufixos -ar y -echo chuntos.

Historia 
No fació part ni de la Comunidat de Teruel y de la Comunidat d'Albarracín, y yera vinclau en lo sieglo XIV a los Ruíz de Castelblanc y dimpués a los Heredia de Mora de Rubielos y fizo part de lo Condau de Fuents.

Tormón fizo part de la Sobrecollida de Teruel por lo menos entre 1446 y 1495. En 1646 perteneixeba a la Vereda de Teruel. Dende 1711 dica 1833 fació part de lo Correchimiento de Albarracín.

Demografía

Administración

Reparto de concellers

Alcaldes

Puestos d'intrés 
Castiello de Tormón, en o cobalto d'o lugar.
 Ermita de Sant Cristoval.
 Ilesia d'a Natividat.
 Cuenca de l'Ebrón.
 Arte rupestre d'o Neolitico.
 Campamento Escuela de l'AGLA (Agrupación Guerrillera de Levante y Aragón).

Fiestas 
Sant Cristoval, 10 de chulio.
L'Asumpción d'a Virchen y Sant Roc, 15, 16 y 17 d'agosto.
Sant Rafel, 24 d'otubre.

Referencias

Bibliografía 
 Cristóbal Guitart Aparicio: Los castillos turolenses Cartillas turolenses nº 9, Instituto de Estudios Turolenses, 1999.
  Los Lugares de la Memoria, Gubierno d'Aragón, 2010.
  Faustino Archilaga Valero y Lourdes Ortiz Giménez: Los nombres en el paisaje de Tormón: con ocho rutas para conocer el entorno., Asociación Cultural de Tormón. 
  Javier Ibáñez González: Informe sobre las potencialidades patrimoniales y turísticas de Tormón. Parque Cultural d'Albarracín, 2008.